TutorialBase projekt

# A projekt témája, célja

A mindennapi életünkben sokszor felmerülnek problémák, ötletek, amiket bárhol is legyünk, szeretnénk megoldani, megvalósítani. Legyen szó akár otthon szerelésről, főzésről, vagy bár­miről, amit két kezünkkel megtehetünk, a „Hogyan…?” kérdésekre szeretnénk választ kínálni. Ezért csapatunkkal úgy döntöttünk, hogy TutorialBase néven egy videófeltöltésekre alapuló közösségi platformot hozunk létre, ami „csináld magad” (DIY) témában nyújt értékes informá­ciókat.

# Milyen problémákra kínál megoldást?

Ugyan nem újdonság, hogy az interneten keressük a választ bármilyen problémánkra, viszont eddig nem találkoztunk még olyan platformmal, ami kifejezetten az ún. tutorial videók tárháza lenne. A mi platformunk egy közösségi kollaboratív profilt céloz meg, melynek az alapelve az információ megosztása, és újra-felhasználása. Ez azt jelenti, hogy a platform felhasználója egy­szerre akár kétféle szerepet tölthet be: a tartalommegosztó, aki egy adott témában rendelkezik információval, tapasztalattal, és ezt szeretné megosztani, bemutatni. A másik pedig a célkö­zönség, aki adott témában tartalmat keres, ha talál, azt megvalósítja, és azt követően beszámol­hat a tartalommegosztónak saját tapasztalatáról, ezzel segítve az ő munkáját, és a többi célkö­zönség könnyebb eligazodását. Ezzel a hozzáállással fejlődésorientált közösségeknek adhat otthont a platform, amiben a felhasználó akár egy új hobbit, szélsőségesebb esetben akár egy új életpályát is találhat magának. Mindezeken felül az integritás megőrzése végett minden in­formáció a célnak megfelelően rendszerezve és moderálva lesz elérhető, hogy a lehető legszé­lesebb életkorintervallumban megtekinthető legyen minden tartalom.

# A projekt funkciói

A projektplatform fő funkciója, hogy videókat lehet feltölteni egy adott témában, amihez egy rövid szöveges bemutatást is szükséges írni (pl. a bemutatott folyamat lépései listaszerűen). Az egyetlen kritérium a feltöltött tartalom kapcsán, hogy az egy bemutató (tutorial) videó legyen, amit regisztráció nélkül is bárki megtekinthet. A videóknál megtekintésszámláló lesz beépítve.

Tartalmak megosztásához, hozzászóláshoz, reakciókhoz, kívánságlistára íráshoz regisztráció szükséges. A felhasználói fokozatok a következők: adminisztrátor, moderátor, felhasználó, vendég.

A feltöltött tartalmakra a felhasználóknak és a tartalomgyártóknak egyaránt lehetőségük van kommentet írni. Ezen felül a regisztrált megtekintők „hasznos”, illetve „nem hasznos” reakciót tűzhetnek a videók alá. ~~A tartalomgyártónak pedig a felhasználóval szemben kötelező egytől tízes skálán megadnia, hogy szerinte milyen nehéz az általa bemutatott tevékenység.~~

A platformon keresőrendszer is fog működni, ami az alábbi tényezőket veszi figyelembe:

* címek
* kulcsszavak
* kategóriák
* ~~nehézségi szint~~
* felhasználók

A feltöltött tartalmak kategóriákba és alkategóriákba lesznek sorolva, és ezek bővíthetőek lesznek. A kategórialista bővítése a kívánságlistára érkező bejegyzések alapján történik, ami az adminisztrátor feladata.

Az oldalon kívánságlista is fog üzemelni, amin a felhasználók jelezhetik, hogy a platformon milyen kategóriákat és vagy tartalmakat szeretnének látni még.

Fontos, hogy a szolgáltatás ne maradjon moderáció nélkül. A tartalomgyártók feltöltéseit mindig moderátor fogja ellenőrizni. Ezen felül a hozzászólásoknál alapesetben egy tiltott szólista fogja szűrni az obszcén szavakat. Mind a médiatartalmakat, mind a kommenteket lehetősége lesz az oldal felhasználóinak jelenteni a moderátorok és adminisztrátorok felé. A ~~kívánságlista kategória-javaslataihoz~~ kívánságlistához egy felhasználó ~~három~~ öt alkalommal adhat hozzá, amit, ha kimerít, kéthetente egy mindig újratöltődik a maximális ~~háromig~~ ötig. ~~A tartalomjavaslatokhoz pedig minden nap egyszer lehet írnia egy felhasználónak.~~ Lehetőség van azonban a felhasználók által már létrehozott kívánságokat szavazatokkal erősíteni.

# Feladatok felosztása

* Hegedűs Adrienn: frontend, tervezés
* Jegenyés Bence: backend, dokumentáció
* Vajda Gergő: adatbázis, teszt